11.   בקשה לחלוקת שימוש ברכב
בבית-הדין הרבני האיזורי

ב_________                                                                                                  תיק מס'_________
בעניין:

____________ ת"ז ___________




על-ידי בא-כוחו עורך-דין __________



מרח' _________  עיר __________




טל' _________  פקס' __________

("המבקש")




נ ג ד




____________  ת"ז ___________



על-ידי בא-כוחה עורך-דין __________



מרח' _________  עיר ___________




טל' _________  פקס' ___________

("המשיבה")

בקשה לחלוקת שימוש ברכב

כב' בית-הדין מתבקש בזאת להורות על חלוקת השימוש ברכב בין שני הצדדים באופן שהמבקש יקבל את השימוש ברכב לפחות למחצית מהזמן, ולחייב המשיבה בהוצאות משפט ובשכר-טרחת עורך-דין בתוספת מע"מ כדין.

נימוקי הבקשה:

1.
הצדדים הינם בעלים של רכב מסוג ________ שנת יצור _______ מ"ר ________ (לעיל ולהלן: "הרכב").

2.
הרכב נקנה על-ידי המבקש בלבד מאת מר ____________ תמורת סך של _________ ש"ח, כאשר אביו של המבקש הלווה למבקש את מחיר הרכב.


מצ"ב הסכם קניית הרכב, וכן שיק בנקאי שתאריכו ______________, שניתן על-ידי אביו של המבקש כאמור, ומסומנים נספחים "א1", "א2" בהתאמה וכחלק בלתי-נפרד מבקשה זו.

נספחים "א1", "א2"


התאריך _________ הוא גם יום העברת הבעלות ברכב משמו של המוכר. 


מצ"ב רישיון הרכב בו מצויין תאריך הבעלות על-שם המשיבה, ולכך נתייחס להלן, ומסומן "ב".

נספח "ב"

3.
בשל טענות שקריות של המשיבה, בין היתר, כאילו אין היא יכולה להסתדר ללא הרכב כלל בחיי היומיום, דחה כב' בית-הדין בהחלטתו מיום _________ את בקשת הבעל לחלוקת השימוש ברכב.


דא עקא, לא רק שהאישה לא היססה לטעון טענות שקריות בבית-הדין ללא ניד עפעף, אלא שגם לאחר החלטת כב' בית-הדין האמורה, לא עשתה המשיבה שימוש ברכב אשר עומד כאבן שאין לה הופכין, והמשיבה משתמשת יומיום ברכבו של אביה, מסוג _________ צבע _________. 

4.
הוריה של המשיבה אינם עובדים ואין להם צורך ממשי בשימוש ברכבם, ולכל היותר יש להם צורך מועט מאוד בשימוש בו. בהתאם יכולה המשיבה להשתמש ברכב זה של הוריה לצרכיה, אשר אינם ואינם צריכים להיות רבים כלל. 

5.
המשיבה גם אינה עובדת, כך שהצורך שלה ברכב הוא קטן ביותר, מחד, ומאידך, הגמישות שלה בעיתוי ביצוע נסיעות שונות, ככל שיש בהן צורך, אם בכלל, הוא רב.


המשיבה טענה כאילו היא צריכה את הרכב גם לצורך הסעת הילדים לחוגים, אלא שהילדים, בני ___________ ו_____________, אינם רשומים כלל לחוגים, ואדרבא תתכבד המשיבה ותציג אישור על חוג כלשהו שיש למי מהילדים.


מה לנו ראיה גדולה יותר מהמציאות המוכחת וחוזרת על עצמה מידי יום כבר במשך למעלה מחודשיים בהם המשיבה אינה משתמשת כלל ברכב של הצדדים אלא ברכב של הוריה.

6.
לא זו בלבד שאכן אין למשיבה צורך בשימוש ברכב של הצדדים ואף בפועל היא לא עשתה שימוש ברכב כאמור, אלא שהתנהגותה האמורה לפיה הציגה טענות שווא בבית-הדין על-מנת לזכות בשימוש ברכב כפי שאכן אירע, מעידה כי כל מטרתה של המשיבה היא להתנכל למבקש ככל שניתן ולמרר את חייו על-מנת שייכנע לסחטנותה ולרצונותיה. יצויין כי במסגרת זו המשיבה אינה בוחלת מלחבל בקשר של המבקש עם ילדיו, מונעת ממנו את האפשרות לשוחח עימם טלפונית, עד כדי שהציעה כי המבקש יקנה לילדים (בני 4.5 ו-3) טלפונים סלולריים, על חשבונו, כדי שיוכל לשוחח איתם.


מצ"ב לעניין זה תכתובת באי-כוח הצדדים ומסומנת "ג".

נספח "ג"

7.
המשיבה טענה תוך סילוף האמת ממש כי המבקש יכול להשתמש ברכבים של בני משפחתו (אחים וכד') וברכב שיש לו מהעבודה.


בני משפחתו של המבקש הם בעלי משפחות ואנשים עובדים, ואין הם יכולים להעמיד את רכבם לשימושו של המבקש, ועצם העלאת הצעה מגוחכת זו על-ידי המשיבה בבית-הדין ביודעה מצב זה טומן בחובו מידה לא מבוטלת של עזות מצח.


זאת ועוד. המשיבה גם יודעת כי הרכב הנטען שיש למבקש בעבודתו הוא משאית, שלא רק שאינה יכולה לשמש מטבעה לצורך נסיעות רגילות, אלא שהוראות מקום העבודה של המבקש הן כי אסור להשתמש במשאית לנסיעות פרטיות שלא במסגרת עבודתו, כפי שידוע למשיבה. 


נוצר, איפוא, מצב אבסורדי בו לרשות המשיבה עומדים שני כלי רכב, האחד של הוריה ובו היא עושה שמוש, והשני – של הצדדים אשר עומד ללא כל שימוש, ולעומת זאת לרשות המבקש לא עומד שום רכב, למרות שהוא זה שרכש אותו. 

8.
לא למותר לציין כי כבר בפתח דבריה בתגובתה לבית-הדין בעניין הרכב שיקרה המשיבה במצח נחושה וטענה כי הרכב נקנה "מכספי הוריה שנתנו לה במתנה", וטענה, בהדגשה, כי הרכב דנן נקנה מכספי פיצויי ביטוח של רכב __________ שהיה לה ושהיה רשום אמנם על-שם אחיה של המשיבה. רכב ה_________ נקנה מכספי פיצויים אחרים של משפחתה לפי טענת המשיבה.


אלא מאי, טענות המשיבה הינן כוזבות מראשית ועד אחרית. משפחתה של המשיבה קיבלו פיצויים בגין אסון שאירע בחודש _________ ואילו רכב ה________ נרכש רק בשנת _________, _________ שנים לאחר-מכן.


יתירה מזו. התאונה ברכב האריקה אירעה ב_____________, והפיצויים בגינה שולמו ב________, שנתיים וחצי לפני רכישת הרכב דנן ב________, והינם כמחצית בלבד ממחיר הרכב.


מצ"ב תדפיס חברת הביטוח בקשר לתאונה הנ"ל ולפיצויים כחלק בלתי-נפרד מהבקשה ומסומן "ד".

נספח "ד"


נזכיר כי לעיל צורף השיק הבנקאי של אביו של המבקש, שסכומו בדיוק כסכום מחיר הרכב ותאריכו בדיוק תאריך העברת הבעלות ברכב, כמקובל בעסקאות קניית רכב.

9.
בהחלטתו בדיון ביום __________ ציין כב' בית-הדין כי זו ניתנת "לאור הודאת הבעל כי הרכב בו משתמשת האישה ניתן על ידו לאישה במתנה".

אלא שהבעל כלל לא אמר זאת ולא אמר כי קנה למשיבה את הרכב במתנה. המבקש אמר (שורה ___________): "קניתי לה את הרכב, עשיתי לה הפתעה", כשכוונתו כי עצם רכישת הרכב היתה הפתעה עבור המשיבה שכן לא גילה לה זאת מראש, וכי הרישום על-שמה היה במסגרת ההפתעה כמעין אות של כבוד וחיבה, אולם מבלי כל כוונה להתייחס לפן הקנייני ברכב. 


המשכם המיידי של הדברים יוכיח, שכן כב' בית-הדין אמר מייד למבקש: "נתת לה מתנה, עשית לה הפתעה", והבעל מייד השיב: "לא נתתי מתנה, קניתי לשימוש שלי ושלה."

זאת ועוד. גרסתה של המשיבה לא היתה כי המבקש קנה לה את רכב במתנה, אלא גרסה שקרית אחרת, והרי אילו אלה היו פני הדברים היתה המשיבה טוענת זאת מלכתחילה. 


עמדתו של המבקש בדבר הבעלות המשותפת ברכב היא אותה עמדה שהציג בכל המסמכים שהגיש לבית-הדין, כאשר על אמינותו תעיד גם העובדה כי הוא לא ניסה כלל לטעון לבעלות מלאה ובלעדית שלו ברכב בשל טענותיו, המוכחות, בדבר אופן רכישת הרכב ומימונו כאמור, אלא טוען הוא ביושר לבעלות משותפת בו.

10.
לאור האמור מתבקש כב' בית-הדין להורות כמבוקש בראש הבקשה.
11.
מן הדין ומן הצדק להיעתר לבקשה.






_________________




__________, עורך-דין






בא-כוח המשיב

